Motor tref 3 kinders op sypaadjieDie toneel. Foto: Verskaf. Drie kinders is Sondagoggend beseer toe ŉ motor hulle getref het terwyl hulle op ŉ sypaadjie geloop het. Volgens Shawn Herbst, woordvoerder van Netcare 911, het die voorval op die hoek van Tweed- en Effingham-weg in die noorde van Durban in KwaZulu-Natal plaasgevind. “Berigte dui daarop dat die bestuurder van die motor beheer verloor het en in die kinders aan die kant van die pad ingery het. Twee van die kinders is ernstig beseer en die ander een matig.” Die kinders is op die toneel behandel en daarna na die hospitaal geneem vir verdere mediese behandeling. Die polisie ondersoek die voorval.